Source: https://www.otazkanapravnika.eu/sk/pravny-blog/ustavny-sud-zamietol-navrh-prezidenta-sr
Timestamp: 2018-08-14 19:25:31+00:00
Document Index: 823498

Matched Legal Cases: ['súd ', 'súd ', 'súd ', '§ 3', 'čl. 1', 'čl. 40', '§ 3', 'súd ', 'súd ', 'Súd ', '§ 3']

Ústavný súd zamietol návrh prezidenta SR | Otázka Na právnika
Ústavný súd zamietol návrh prezidenta SR
Prečítaných: 720 740
právo na ochranu zdravia
princípy právneho štátu
autor: Otázka na právnika, 20 Nov, 2017
Ústavný súd zamietol dňa 15. novembra 2017 návrh prezidenta Slovenskej republiky na začatie konania o súlade § 3 ods. 4 zákona o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti s právom na ochranu zdravia a princípmi právneho štátu (teda konkrétne s čl. 1 ods. 1 a čl. 40 Ústavy SR).
Ako znie napadnuté ustanovenie zákona?
Ustanovenia § 3 ods. 4 citovaného zákona znie nasledovne:
"Súčasťou zdravotného výkonu je aj :
a)	objednanie poistenca na vyšetrenie vrátane objednania na konkrétny čas,
b)	vypísanie lekárskeho predpisu alebo vypísanie lekárskeho poukazu,
c)	vypísanie odporúčania na poskytnutie špecializovanej ambulantnej starostlivosti alebo vypísanie odporúčania na poskytnutie ústavnej starostlivosti,
d)	vypísanie návrhu na kúpeľnú liečbu,
e)	potvrdenie o návšteve lekára alebo potvrdenie o návšteve iného zdravotníckeho pracovníka."
Prečo sa prezident obrátil na Ústavný súd?
Prezident sa obrátil na Ústavný súd SR z nasledujúcich dôvodov:
−	explicitne vymedzené úkony, ktoré sú v napadnutom ustanovení definované ako súčasti zdravotného výkonu a za ktoré sa nesmie vyberať od pacientov žiadna úhrada, sú právnou úpravou, ktorá je značne nejasná, nezrozumiteľná a pripúšťajúca jej zneužitie
−	negatívne vymedzenie úkonov umožňuje poskytovateľom zdravotnej starostlivosti ľubovoľným spôsobom určovať a spoplatňovať ďalšie úkony, ktoré sa pravidelne vyskytujú pri poskytovaní zdravotných výkonov; a táto možnosť môže následne viesť k vytvoreniu reálnych prekážok v prístupe ku zdravotnej starostlivosti, ktoré budú spočívať v ekonomickom a sociálnom zaťažení pacientov,
−	negatívne vymedzenie úkonov je síce formulované jednoznačne, avšak je v rozpore s judikatúrou ústavného súdu.
Ústavný súd však nezdieľa obavy prezidenta
Súd tak dospel k záveru, že § 3 ods. 4 zákona o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti je v súlade s právom na ochranu zdravia a princípmi právneho štátu a návrh prezidenta zamietol.